बेगमपुरा टाइगर फोर्स ने अबोहर कांड पर जताया रोष
कुरुक्षेत्र| बेगमपुराटाइगर फोर्स के सदस्य ने मंगलवार को गुरु रविदास मंदिर में बैठक कर पंजाब के अबोहर में दलितों पर हुए अत्याचार के खिलाफ रोष जताया। बैठक की अध्यक्षता फोर्स के जिलाध्यक्ष धर्म सिंह ने की। धर्म सिंह ने कहा दलितों पर अमानवीय अत्याचार कर हत्या करने के आरोपियों को जल्द से जल्द गिरफ्तार किया जाए। साथ ही फोर्स के सदस्यों ने मांग की, कि उन्हें कड़ी से कड़ी सजा दी जाए। कहा अगर पंजाब सरकार ने मामले में ठोस कार्रवाई नहीं की, तो फोर्स देशभर में अन्य संगठनों के साथ मिलकर देशभर में सड़कों पर उतरेगा। कहा दलितों पर अत्याचार किसी भी सूरत में सहन नहीं किया जाएगा। इस मौके पर मिंहा सिंह रंगा, उप प्रधान ओमप्रकाश, रविंद्र चालिया, महिला विंग की प्रधान राधा रविदासिया, रामनिवास, संजीव अमीन, रमेश बौद्ध सहित अन्य लोग मौजूद थे।
bho_Deva hin_Deva